ब्रेथ एनालाइजर से वाहन चालकों की जांच, पुलिस बोली- अब रोज करेंगे
ट्रैफिक पुलिस शनवारा चौराहा सहित अन्य जगह कर रही कार्रवाई
भास्कर संवाददाता | बुरहानपुर
शराब पीकर वाहन चलाने वालों की अब नियमित जांच होगी। हादसों को रोकने के लिए ट्रैफिक पुलिस ने अभियान शुरू किया है। ब्रेथ एनालाइजर मशीन से जांच करेंगे। शराब पीए मिले तो वाहन जब्ती कर चालान सहित लाइसेंस रद्द कराने की कार्रवाई के लिए परिवहन विभाग को पत्र लिखा लाएगा। कोर्ट में वाहन जाने पर 2 से 5 हजार रुपए तक जुर्माना लग सकता है। जांच के लिए ट्रैफिक पुलिस बस स्टैंड, शनवारा चौराहा, सिंधी बस्ती चौराहा, शिकारपुरा थाना के पास सहित अन्य जगह जांच करेगी। कार, बस, ऑटो रिक्शा, बाइक सहित अन्य वाहन चालकों को रोककर जांच करेंगे।
ट्रैफिक सूबेदार संदीप चौरसिया ने बताया शाम से लेकर रात तक दुर्घटनाएं अधिक हो रही है। इसका सबसे बड़ा कारण शराब है। अधिकतर घायल शराब के नीचे में मिलते हैं। संतुलन बिगड़ने से वाहन से टकरा जाते हैं। सप्ताह में 2 से 3 लोग घायल होकर जिला अस्पताल में भर्ती हो रहे हैं। एसपी आरआरएस परिहार ने भी पिछले दिनों थानों से दुर्घटनाआें की जानकारी जुटाई थी। इसमें सामने आया था कि शहर से गांव लौटते समय अधिक दुर्घटनाएं हो रही है। अधिकतर शराब के नशे में रहते हैं।
hin_Deva bho_Deva bho_Deva hin_Deva hin_Deva